মাক্স বর্ন
মাক্স বর্ন (জার্মান: Max Born; মাক্স্‌ বোয়ান্‌) (১৮৮২ - ১৯৭০) পোলীয়-জার্মান গণিতবিদ ও তাত্ত্বিক পদার্থবিজ্ঞানী যিনি তার সময়কার সেরা বিজ্ঞানীদের সাথে কাজ করেন, যাদের মধ্যে ভের্নার হাইজেনবের্গ, ভোল্‌ফগাং পাউলি, এনরিকো ফের্মি ও পল ডিরাক অন্যতম। তিনি কোয়ান্টাম বলবিজ্ঞানের উপর গুরুত্বপূর্ণ কাজ প্রকাশ করেন। এরপর তিনি তরঙ্গ ফাংশনের একটি পরিসংখ্যানিক ব্যাখ্যা প্রদান করেন, যার জন্য ১৯৫৪ সালে তাকে পদার্থবিজ্ঞানে নোবেল পুরস্কার দেওয়া হয়।